عدد الرسائل : 25 العمر : 31 مزاجي : 0 تاريخ التسجيل : 05/10/2007
موضوع: شعر عراقي شعبي يخسر اللي ميقراه هههههه الثلاثاء أكتوبر 09, 2007 4:12 pm
صبح وليل خليني اشوف الشعر يكفي سنين مخنوك بربطته وتخجل تهده فله وخلي اشوف الليل عين بعين وشوفا حقه لمن جاي يتحده اتمنى ظلامك رغم نور البيك شلون اني وظلامك اشعر بوحده من كدام اشوف الصبح وجهك نور ومن تندار اشوف الليل يتعده وما بين الصبح والليل اشوف إشكال والما بي صبر يستلك جد جده وما انزل بعد خايف أعيون الناس وهم خايف أروح بكلمه وتعده وياخذني الحجي واهس تصير ابروح واعرف روحي جاهل نايم بمهده من يصحى يصحي البيت واهل البيت جمره يحس تصيرا حتى لمخده ويتركني الصبر كلبي يهمن بيك واذا كلبي الصبر مله بقى شعنده يجيك بطرك روحه وينزف من الشوك حتى اني يخليني يجي بوحده لان يعرفني مجروح بوطن مجروح علي كل الظروف اليوم مشتده أعذرني حبيبي البيه ما ينقاس اتعشه بحزن وبعبره اتغده لو عدنه امان اتمشه هيج وياك لا حريه عدنه ولا بقت وحده ولا هاتف اخابر أسال من اشتاك لا نهر البقه ونكعد على السده اكبالي همر فوكايه هم قناص والشارع خله كل البشر ضده ودور اشوفك أنت هم بطران ارجوك الكلب وياك لتعوده لان شفت الورد ينداس ما ينباس ومتنثر رغم جان بوكت شده ورده أنت ونسيت الورد وي بغداد وما اكدر اداري بهل الوكت ورده